COLOR มั่นใจกำไรปีนี้ใสสด หลังปรับกลยุทธ์การขาย-บริหารต้นทุนดีขึ้น
COLOR มั่นใจกำไรปีนี้ใสสด หลังปรับกลยุทธ์การขาย-บริหารต้นทุนดีขึ้น
COLOR มั่นใจกำไรปีนี้ใสสด หลังปรับกลยุทธ์การขาย-บริหารต้นทุนดีขึ้น
11 ก.ย. 2562

นายพีรพันธ์  จิวะพรทิพย์  รองกรรมการผู้จัดการ บริษัท สาลี่ คัลเล่อร์ จำกัด (มหาชน) หรือ COLOR เปิดเผยว่า บริษัทมั่นใจปีนี้กำไรสุทธิจะมากกว่าปีก่อนที่มีกำไร 23.93 ล้านบาท โดยบริษัทเน้นการบริหารจัดการต้นทุนที่ดี และได้รับประโยชน์จากค่าเงินบาทที่แข็งค่าจากผลกระทบสงครามการค้าระหว่างสหรัฐและจีนส่งผลให้ต้นทุนวัตถุดิบปรับตัวลดลง
อย่างไรก็ตามแม้ว่าบริษัทคาดว่าจะมีรายได้เพียงทรงตัวจากปีก่อนที่ 1,135.76 ล้านบาท เนื่องจากได้รับผลกระทบจากความต้องการใช้พลาสติกในอุตสาหกรรมลดลง แต่อย่างไรก็ตามบริษัทยังคงเน้นการเพิ่มฐานลูกค้าใหม่ๆ และการขยายตลาดไปยังต่างประเทศมากขึ้น โดยเฉพาะในตลาดประเทศเพื่อนบ้าน
“เรามองแนวโน้มผลประกอบการในช่วงครึ่งปีหลังจะปรับตัวดีขึ้นกว่าช่วงครึ่งปีแรก จากการปรับกลยุทธ์การขายสินค้าให้แก่ลูกค้าให้หลากหลายยิ่งขึ้น และบริษัทยังมีการบริหารจัดการต้นทุนได้ค่อนข้างดีอีกด้วย”นายพีรพันธ์ กล่าว